פארס עטילה

פארס עטילה (בערבית: فارس عطيلة; נולד ב-1 באוגוסט 1971) הוא קצין צה"ל בדרגת תת-אלוף המכהן כראש המנהל האזרחי.

ביוגרפיה
עטילה נולד בבית ג'ן אחד מ-12 ילדים של סעיד וזמורוד. אחיו יאסר עטילה שימש מנהל קול ישראל בערבית ומנהל החטיבה בערבית של תאגיד השידור הישראלי ואח נוסף, קמיל עטילה, מכהן כמנהל המחלקה הפיסקאלית בפרקליטות המדינה.

שירות צבאי 
את שירותו בצה"ל החל בפלס״ר שחר 244. עטילה, היה בין הקצינים הצעירים אשר אושרו לקידום לדרגת סגן-אלוף (בגיל 32) כקצין, שירת במנהל האזרחי. שימש ראש מנהלת התיאום והקישור בנפת ג'נין (מת"ק ג'נין), ראש מנהל הקישור במנהל האזרחי בשיא האינתיפאדה השנייה, וראש מנהלת התיאום והקישור בנפת שכם (מת"ק שכם). ב-2012 מונה לראש ענף תיאום ביטחוני ובשנת 2014 קודם לדרגת אל״מ ומונה לראש מנהלת תיאום וקישור לרצועת עזהמנהלת התיאום והקישור עזה (מת"ק עזה) ושירת בתפקיד במהלך מבצע צוק איתן. ב-2017 מונה לראש מטה המנהל האזרחי, וכשנתיים לאחר מכן מונה לראש מנהל אוכלוסיות. ב-10 בפברואר 2021 החליף את תא"ל רסאן עליאן (שקודם לדרגת אלוף) ומונה לראש המנהל האזרחי וקודם לדרגת תת-אלוף.

חיים אישיים 
עטילה נשוי למנאל ואב לשלושה. בוגר תואר ראשון בלימודי המזרח התיכון וארץ ישראל באוניברסיטת חיפה, בעל תואר שני במדע המדינה וביטחון לאומי מאוניברסיטת חיפה.

הערות שוליים

ראשי המנהל האזרחי
דרוזים ישראלים
תתי-אלופים בצה"ל
בוגרי אוניברסיטת חיפה
בית ג'ן: אישים
ישראלים שנולדו ב-1971